E bre sea Bt 


U Jazvinama održane sportske Svjetski dan nepušenja i Međunarodni dan 


igre roditelja i djece borbe protiv opojnih droga obilježeni na 
području općine Radoboj 


-———-————-—— > —— “Hodom za zdrav život“ 


Cvjetne 
. gredice 
! uz mjesno 
groblje u 

, Radoboju 
dobile 
novi ljepši 
izgled 


E 


Društvo “Naša djeca' 
Radoboj uredilo Mali — 
vrt za velike promjene. | 


& Radobo 

PREDSTOJI SANACIJA PROMETNICA KOJE SU OŠTEĆENE USLIJED POTRESA 


ZA SANACIJU LOKALNIH CESTA NA PODRUČJU 
OPĆINE RADOBOJ OSIGURANO 2.961.561 KUNA 


inistarstvo mora, prometa i infra- 

strukture je početkom 2022. godi- 

ne objavilo otvoreni Poziv za 
dodjelu bespovratnih financijskih sredsta- 
va pod oznakom ,, Vraćanje u ispravno Tad- 
no stanje infrastrukture i pogona u područ- 
ju prijevoza oštećenih u potresu na području 
Grada Zagreba, Krapinsko - zagorske župani- 
je, Zagrebačke županije, Sisačko - moslavač- 
ke županije, Karlovačke županije, Varaždin- 
ske županije, Međimurske županije, Brodsko 
- posavske županije, Bjelovarsko - bilogorske 
županije i Koprivničko - križevačke župani- 
je“ Svrha Poziva bila je uspostava redovnog 
funkcioniranja sustava, te obnova i dovođe- 
nje infrastrukture s pripadajućim građevi- 
nama u području prijevoza na razinu prije 
potresa. Pod pojmom infrastruktura i pogon 
u području prijevoza podrazumijevaju se 
osnovne infrastrukturne građevine s pripa- 
dajućim građevinama koje su u funkciji pro- 
meta. Ukupan raspoloživ iznos bespovratnih 
financijskih sredstava za dodjelu u okviru 
ovog Poziva iznosio je 224.172.882 kuna, koji 
je osiguran u Državnom proračunu, iz Fon- 
da solidarnosti Europske unije (FSEU). Opći- 
na Radoboj je na ovaj Poziv prijavila operaci- 
ju Sanacije nerazvrstanih cesta oštećenih u 
potresu i to dvije nerazvrstane ceste NCO11 
- Kiseljaki i NC-RIN1 - ŽC2122 Biruši. Nakon 
provedenih potrebnih provjera dostavlje- 


F I * Bi- 


Osnovci, budući mali vatrogasci, s velikim su veseljem i interesom pratili izlaganje iskusnih vatrogasaca, a iskušali su se i u korištenju vatrogasne opreme 


ne dokumentacije Općina Radoboj je ovih 
dana dobila obavijest o provedenim faza- 
ma postupka dodjele bespovratnih finan- 
cijskih sredstava, kojom je utvrđeno da pro- 
jektni prijedlog udovoljava svim zahtjevima 
navedenih faza, te je odabran za četvrtu fazu 
dodjele: sklapanje Ugovora o dodjeli bespo- 
vratnih financijskih sredstava. Ovom Odlu- 
kom su Općini Radoboj odobrena bespovrat- 
na sredstva za sanaciju nerazvrstanih cesta u 


iznosu od 961.561,57 kuna. Ukupna vrijednost 
investicije sanacije nerazvrstanih cesta ošte- 
ćenih potresom iznosi 1.674.994,06 kuna. 
Prihvatljivi troškovi za Projektni prijedlog 
sanacije nerazvrstane ceste NCO1I - Kise- 
ljaki koji se financiraju iz Fonda solidarnosti, 
a odnose se na sanaciju oštećenja nastalih 
uslijed potresa, iznose 421.987,51 kunu odno- 
sno 51,15 %, dok su sredstva koja se odnose 
na poboljšanje samog stanja nerazvrstane 
ceste osiguravaju u proračunu Općine Rado- 
boj u iznosu od 403.012,49 kuna odnosno 
48,85 %.Za projektni prijedlog sanacije neraz- 
vrstane ceste NC-RI11 - ŽC2122 Biruši-Kame- 
nečki prihvarljivi troškovi koji se financiraju 
iz Fonda solidarnosti, a odnose se na sanaciju 
oštećenja nastalih uslijed potresa, odnosno 
vraćanje ceste u stanje prije potresa izno- 
se 539.580 kunu odnosno 63,48 %, a sred- 
stva koja će Općina Radoboj osigurati u svom 
proračunu radi poboljšanja stanja nerazvr- 
stane ceste iznose 310.420 kuna, odnosno 
36,52 %. Prijavama na javne pozive koje su 
objavila nadležna ministarstva, a odnosili 
su se na saniranje šteta koje su nastale usli- 
jed djelovanja potresa 28. i 29. prosinca 2020. 
godine, Općina Radoboj ukupno je osigurala 
2.961.561,57 kuna za sanaciju istih, što je još 
jednom dokaz kvalitete projektnih prijedloga 
koje Općina Radoboj priprema u skladu s naj- 
višim standardima. (B.O.) 


X 


V, TROGASCI“ 


DVD Jazvine vodi brigu o budućim vatrogascima 


Povodom obilježavanja ,Svibnja, mjeseca zaštite od požara“ članovi Dobrovoljnog vatrogasnog društva Jazvine ugostili su učenike od prvog 
do četvrtog razreda OŠ ,Side Košurić“, Područne škole Jazvine, kod spremišta gdje su budući vatrogasci upoznati sa zadaćama i akrivnosti- 
ma dobrovoljnih vatrogasaca. Kako će uskoro novi vatrogasni dom biti dovršen, ostvarit će se povoljni uvjeti za osposobljavanje novih čla- 
nova i održavanje aktivnosti postojećih vatrogasaca. Predstavnici DVD-a Jazvine očekuju suradnju s roditeljima čija djeca žele sudjelovati 
u dobrovoljnom vatrogastvu, kako bi im to omogućili. Već se planiraju aktivnosti koje će djecu zanimati, kao što su formiranje natjecatelj- 
skog odjeljenja i osposobljavanje za obavljanje humanog posla dobrovoljnih vatrogasaca. 

IDEJA O UREĐENJU PJEŠAČKE ZONE U CENTRU RADOBOJA POJAVILA SE PRIJE VIŠE GODINA. PRVI KONKRETNI 
KORAK NA REALIZACIJI UČINJEN JE 2019. GODINE KADA SU OPĆINSKI VIJECNICI DONIJELI ODLUKU O DAVANJU 
SUGLASNOSTI ZA PROVEDBU ULAGANJA. BIO JE TO UVJET ZA PODNOSŠENJE ZAHTJEVA ZA FINANCIRANJE 


POČELI RADOVI NA UREĐENJU PJEŠAČKE ZONE 


eđu projektima koji su u 
Općini Radoboj ostvareni 
ili se ostvaruju nalazi se 


i projekt uređenja pješačke zone od 
samog središta Radoboja do kruž- 
nog toka. U svibnju 2019. godine 
Općinsko vijeće jednoglasno je doni- 
jelo Odluku o davanju suglasnosti za 
provedbu ulaganja za uređenje pje- 
šačke zone. Donošenje Odluke bilo je 
potrebno zbog podnošenja zahtjeva 
za sufinanciranje. Početkom 2020. 
godine pribavljena je suglasnost Mini- 
starstva unutarnjih poslova za zatva- 
ranje prometa motornim vozilima od 
stare zgrade Općine do kružnog toka 
i riješeno je još jedno pitanje vezano 
uz realizaciju projekta. Lokalna akcij- 
ska grupa ,Zeleni bregi“, 18. siječnja 
2021. objavljuje natječaj za podno- 
šenje zahtjeva sa svrhom osigurava- 
nja sredstava za uređenje društvene 
infrastrukture i poboljšanje životnih 
uvjeta života ruralnog stanovništva. 
Kako je Općina Radoboj imala sve 
uvjete za dobivanja sredstva podnije- 
la je zahtjev koji je odobren i osigura- 
na su sredstva za realizaciju projekta. 
U okviru priprema za realizaciju pro- 
jekta prihvaćene su izmjene u Urba- 
nističkom planu na koje u tijeku 
rasprave nije bilo nikakvih primjed- 
bi i rezultat svega toga su trenutni 
radovi. Za promet je tako zatvorena 
dionica prometnice od centra Rado- 
boja do kružnog toka, tako će osta- 
ti i nakon završetka radova, što je 
dovelo do nove regulacije prometa za 
motorna vozila. Do centra Radoboja 
iz sjevernog smjera i natrag može se 
doći kretanjem od kružnog toka pre- 
ma župnoj crkvi skretanjem prema 
župnom dvoru i dolasku u sam cen- 
tar. Vozači, kao i u drugim sredina- 
ma kada im se ograničava kretanje 
na pojedinim dionicama prometnica, 
negoduju, ali će se morati prilagoditi 
novo nastalim uvjetima. 


Zašto pješačka 
zona u središtu općine? 


Općina Radoboj nastavlja njegova- 
ti status razvojno usmjerene jedini- 
ce lokalne samouprave čiju strategi- 
ju temelji upravo na turizmu. Svjesni 
ogromnog turističkog potencijala koji 
općina posjeduje, realizirani su i u 
fazi realizacije mnogi infrastruktur- 
ni projekti.Prvi takav projekt je zavi- 
čajni muzej Muzej Radboa koji na 
moderan i multimedijalan način pri- 


g 


MAS 


Cesta centar Radoboja - kružni tok nekada, sada i nakon uređenja 


kazuje vrijedne arheološke, geološ- 
ke i rudarske eksponate radobojske 
bogate povijesti. Zahvaljujući prona- 
lasku najstarije okamine lista vinove 
loze u Europi pronađenoj u Radoboju 
u 19. stoljeću završena je i prva faza 
projekta ,Hiža vinove loze“, suvreme- 
nog interpretacijskog centra posve- 
ćenog upravo vinovoj lozi i proizvo- 
dima od grožđa, u kojem posjetitelji 
imaju mogućnost kvalitetne prezen- 
tacije kulturno - povijesnih i zemljo- 
pisnih značajki vrijednosti vinove loze 
ovog kraja. U završnoj fazi je i projekt 
,Hiža zagorskih štrukli, objekt ugo- 
stiteljskog sadržaja u kojem će se pri- 
kazivati i njegovati tradicija pripreme 
različitih vrsta zagorski štrukli. Zagor- 
ski štrukli nose oznaku zaštićenog 
nematerijalnog kulturnog dobra, a u 
Hiži zagorskih štrukli će se održavati 
edukativne radionice kulinarstva, tj. 
pripreme štrukli za posjetitelje čime 
će se omogućiti promicanje kultur- 
nog nasljeđa i tradicijskih vrijednosti 
zagorskog kraja. Uz navedene broj- 
ne infrastrukturne projekte izgrađen 
je prošle godine i otvoren Planinarski 


dom koji već sada svojim smještajnim 
kapacitetima uvelike doprinosi razvo- 
ju turizma.S ciljem povezivanja turi- 
stičke infrastruktura koju čine Hiža 
zagorskih štrukli, Hiža vinove loze, 
Muzej Radbog i Centar za prirodu Jav- 
ne ustanove ,Zagorje zeleno“ zapo- 
čela je realizacija projekta ,Uređenja 
pješačke zone u centru Općine Rado- 
boj“. Uredit će se 90 metara pješač- 
ke zone od centra Radoboja do kruž- 
nog toka, koja će se trajno zatvoriti za 
promet vozilima. Na površini od 777 
m2 postavit će se energetski učinkovi- 
ta LED rasvjetna tijela koja čine svje- 
tlosne podne instalacije, postavit će se 
ugradne podne svjetiljke, te parkovni 
stupići i nadgradni parkovni reflekto- 
ri. Uz inovativni urbani mobilijar, stu- 
pove s nosačima solarnog panela za 
punjenje elektronskih uređaja prostor 
pješačke zone bit će energetski učin- 
kovit i samodostatan. Pješačka zona 
također će se hortikulturalno uredi- 
ti s cvjetnim i biljnim dekoracijama 
čineći tako jedinstvenu i zaokruže- 
nu cjelinu kulturno - turističke infra- 
strukture. Realizacijom projekta dobit 


će se prostor koji će predstavljati oko- 
snicu društvenog i kulturnog živo- 
ta, ispunjen raznovrsnim događanji- 
ma, manifestacijama i festivalima, 
poput Radobojskog fašnika, Rado- 
bojskih ljetnih događanja, Adventa 
u Radoboju, Dana općine, Putevima 
orhideja i mnogih drugih kulturnih, 
društvenih i turističkih aktivnosti. 
Kako će pješačka zona biti zatvore- 
na za promet na njoj će se postavi- 
ti štandovi s proizvodima lokalnih 
OPG-ova za vrijeme manifestacija, 
čime će i sam prostor postati aktivan 
čimbenik povećanja kvalitete života i 
društvenih usluga za stanovništvo. S 
uređenom pješačkom zonom podići 
će se atraktivnost izgrađene turistič- 
ke infrastrukture, te dobiti urbani, 
suvremeni prostor koji će služiti na 
ponos mještanima i promociji lokal- 
nog područja. Također će se zaokru- 
žiti kulturno - društvena i turistička 
infrastruktura koja će biti stavljena 
na uporabu široj društvenoj zajedni- 
ci i činit će dio prepoznatljive radoboj- 
ske vizure. (autori: I. Hazulin Pospiš i 
V. Rihtar), slike: Općina Radoboj i V.R. 


4 & Radobojski list | broj 141 | godina xv. | 14. lipnja 2022. 


UREĐENJE JAVNIH POVRŠINA, CVIJEĆE NA GREDICAMA | U ŽARDINJERAMA, KOŠNJA TRAVE UZ PROMETNICE - 
REDOVITE SU PROLJETNE AKTIVNOSTI U OPĆINI RADOBOJ KOJE NISU IZOSTALE NI OVE GODINE 


PREPOZNATLJIV IZGLED 
JAVNIH POVRSINA 


otovo da nema namjernika koji dođe na područje Opći- 

ne Radoboj ili samo prođe njenim prometnicima, a da ne 

ostane oduševljen izgledom uređenih javnih površina. Za 

mještane koji to vide svaki dan to je normalno, ali ostaje 
pitanje znaju li koliko je volje, truda i sredstava bilo potrebno da to 
bude tako. Tradicija u Općini Radoboj je, da se već prvih dana pro- 
ljeća počinju uređivati javne površine o čemu posebno brinu djelar- 
nice i djelatnici Općine. Cvjetne gredice u središtima naselja i dru- 
$im mjestima ovih dana privlače pažnju svojim izgledom. Uz kućice 
stajališta autobusa postavljene su žardinjere ispunjene trajnicama i 
sezonskim sadnicama cvijeća, a uz prometnice kosi se trava. Općina 
Radoboj ima gotovo 55 kilometara nerazvrstanih cesta koje održava, 
dok brojni poljski putovi ostaju u nadležnosti korisnika koji su sami 
dužni voditi računa o njihovom održavanju. Uz sve to nisu izosta- 
li na aktivnostima na uređenjima i održavanjima dječjih igrališta. 
Tako je ono u zaselku Mikši uređeno, uz pokošenu travu i poravnat 
šljunčani na dijelu terena i tako omogućeno djeci da se igraju i dru- 
že na lijepo uređenom prostoru. (V.R.) 


Kod groblja u Radoboju nanovo su uređene cvjetne gredice, uz kućice autobusnih stajališta postavljene su 
žardinjere, kod Mikši je uređeno igrališta, a uz lokalne prometnice kosi se trav 

MUZEJ RADBOA UZ OBILJEŽAVANJA DANA OPĆINE RADOBOJ ORGANIZIRAT ĆE 


ZNANSTVENI SKUP POD NAZIVOM ,DAN OČURE“ | IZLOŽBU ,,SVECI S BREGOV“ 


Stručno znanstveni skup i izložba 


Muzej Radboa u suradnji s Akademijom likovnih umjet- 
nosti Sveučilišta u Zagrebu, Konzervatorskim odjelom u 
Krapini, Župom Presvetog Trojstva u Radoboju i Općinom 
Radoboj organizira Stručno - znanstveni skup ,Dan Očure“ 
i izložbu ,,Sveci s bregov“ koji će se održati 20. i 21. listopa- 
da 2022. Kroz spomenutu manifestaciju prezentirat će se 
vrijedne spoznaje i višegodišnji rezultati istraživanja vrsnih 
znanstvenika, što je i razlog prihvaćanja pokroviteljstva od 
strane Krapinsko - zagorske županije. Krapinsko - zagor- 
ska županija podupire drugu godinu zaredom spomenuti 
projekt s ciljem istraživanja koje će doprinijeti prikupljanju i 
prezentiranju znanstvenih i stručnih rezultata i oživljavanju 
kapele sv. Jakoba na Gorjanima Sutinskim i njezina okoli- 
ša, kao i šireg očurskog odnosno radobojskog kraja. Kao 
nastavak realizacije druge faze istraživanja i očuvanja kul- 
turne baštine na području Općine Radoboj značaj samog 
projekta nadilazi lokalne okvire budući da kapela sv. Jakoba 
na Gorjanima Sutinskim predstavlja najveću gotičku gra- 
đevinu Hrvatskog zagorja, te ima ključnu ulogu u realizaciji 
ove manifestacije. Manifestacija će se također reglizirati uz 
financijsku potporu Ministarstva kulture i medija Republike 
Hrvatske i Općine Radoboj. (I.H.P) 


Krapinsko-zagorska županija 
Župan 


KLASA: 610-01/22-01/66 
URBROJ: 2140-62.22.3 
Krapina, 01. lipnja 2022. godine 


Muzej Radboa 
za muzejsku djelatnost 
Radoboj 34 
49.232 Radoboj 
2 ravnaeljice, gđe Ivane Haznlin Pospiš 


PREDMET: Pokroviteljstva Krapinsko-za 'orske županije za manifestaciju S/ućno- 
vital i prona 7 
E kakva ge anije za manifestaciju S/rue; 


i laložba Sveci s Bregov 


Poštovana, 


povodom Vaše za 
manifestacijom Stručno-: HA anija prihvaća itelj 
rid Lo. Pop anih skup Dan Očure i Jeložba Sveci s desk 
Akademijom likovnih unjetesti 6 koj organizira Muzej Rudoboa, u suradnji s 
Župom Presvetog Trojstva akon ron daj tvora odjelom u Krapini, 


imolbe, Krepinsko — Zagorska žup: 


an stručnjaka i znanstvenika iz različitih 
ju kapelu i njezin inventar, ali i iekalšte: 


Uvjereni smo da će 


predstavljanje višegodišnjih rez 
u iŠnjih rezultata istraži 
Znanstvene i stručne zajednice, ne; iz 


ata istraživanja i novih spoznaja 
Vego i široj zaimteresiranoj javnosti, 
u smislu vjerskog furizma, ali i dopuniti 
Kako Općine Radboj, tako i Krapinsko. 


Župan 
“Željko Kole 


motatalab 


Coding Set 


A waRun6: 


NEKO 
Eine 
ri 


Set za kodiranje dobro će doći djeci od 4. do 10. godine života 


Programeri u dobi 
od 4 do 10 godina 


Općina Radoboj i Društvo ,,Naša 
djeca“ pobrinuli su se za još jed- 
nu aktivnost namijenjenu djeci 
u životnoj dobi od 4 do 10 godi- 
na. Radi se o nabavi Matatalab 
seta za kodiranje. Tako će dje- 
ca kroz igru, bez uporabe ekra- 
na i informatičke opreme, moći 
naučiti temeljne vještine kodi- 
ranja. Stjecati će osnovne poj- 
move programiranja, naučiti 
uočavati i rješavati probleme i 
razvijati osjećaj timskog rada 
i suradničkog učenja. Metata- 
lab set za kodiranje sadrži robot 
za kodiranje, kontrolni toranj 
i fizičke programske blokove. 
Uz osnovni set postoje seto- 
vi ,Glazbenik“ i ,Umjetnik“ koji 
podržavaju kreativno programi- 
ranje kroz sposobnost progra- 
miranja glazbe i crtanja. Ostva- 
ren je tako još jedan uvjet, da se 
djeca sastaju na radionicama i 
uz igru uče vještine koje bi im u 
živoru mogle dobro doći.(V.R.) 

AKTIVNOSTI DRUŠTVA * 


OPĆINA RADOBOJ OPRAVDANO NOSI TITULU 
SVE VIŠE POTVRĐUJE OD KADA JE NA MJES 
RADOBOJ IZABRANA JELENA CRNEK, AKTL 


svibnju je provedeno 

nekoliko hvale vrijednih 

akcija u kojima je sudje- 
lovao veći broj djece i njihovih 
roditelja. Djeca su tako obilje- 
žila Međunarodni dan biološke 
raznolikosti početkom realiza- 
cije projekta ,Mali vrt za velike 
promjene“ Svjetski dan pčela i u 
Jazvinama s roditeljima održala 
sportske igre. 


Mali vrt za velike promjene 

Prateći objavljivanje natječaja za 
dodjelu sredstva s ciljem ostvari- 
vanja određenih projekata, Druš- 
Tvo ,, Naša djeca“ Radoboj prijavi- 


Svjetski dan pčela obilježava se 
20. svibnja diljem svijeta kako 
bi se ukazalo na značaj pčela u 
eko - sustavu. Društvo ,Naša 
djeca“ Radoboj tim je povodom 
organiziralo odlazak djece u selo 
Kamenečki, gdje se nalazi Apiin- 
halacija Medeni kutak, OPG-a 
Ivane Kamenečki koja koristeći 
pčele i njihove proizvode poma- 
že ljudima da se oslobode odre- 
đenih problema. Djeca su upo- 
znata kako se treba brinuti o 


NA DAR DOBILI KOŠNICU 


pčelama, što one znače za odr- 
žavanje prirodnog okoliša, što se 
sve dobiva od njihovih proizvo- 
da i kako ih zaštititi od opasno- 
sti koje pčelama sve više prijete. 
Djeca su na kraju posjeta dobi- 
la na dar jednu košnicu koju su 
ukrasila i koristit će im za edu- 
kaciju. Uz kušanje meda, sluša- 
nje blagotvornog zvuka pčela, 
razgibavanje u studiju za vjež- 
banje, djeca su pjesmom završila 
jedan krasan izlet. 

NAŠA DJECA? RADOBOJ 


"OPĆINA PRIJATELJ DJECE'. TA SE ČINJENICA 
TO PREDSJEDNICE DRUŠTVA 'NAŠA DJECA 
JALNA VIJEĆNICA OPĆINSKOG VIJEĆA. 


ZD) 


EE 


Zahvaljujući inicijativi DND-a Radoboj najmlađi su posadili prve sadnice u vrtu 


lo se na natječaj kojeg je raspisala 
Krapinsko - zagorska župani- 
ja ,Prevencija zdravlja, skrb o 
mladima i ranjivim skupinama 
2022“ Za realizaciju ponuđenog 
projekta ,Mali vrt za velike pro- 
mijene“ Društvu je odobreno 
5.000 kuna i provedba projek- 
ta je počela. Na prostoru iznad 
nogometnog igrališta u Radobo- 
ju pronađeno je potrebno zemlji- 
šte, pripremljeno je za korištenje, 
nabavljena i postavljena ograda i 


vrt je tu. Zamišljeno je da se 
tu okupljaju djeca i uz osobni 
doprinos stječu svijest o važno- 
sti ekološke proizvodnje hrane, 
ljekovitosti biljaka i korisnosti 
svih bića u svakom vrtu kako bi 
on bio samoodrživ. U suradnji s 
Osnovnom školom ,,Side Košu- 
Tić“ i Općinom Radoboj, Druš- 
Tvo ,,Naša djeca“ poticat će tako 
djecu da što više borave na zraku 
izradom vanjskih učionica uz bio 
vrt. Stariji mještani vjerojatno se 


još sjećaju nekadašnjeg rasadni- 
ka učenika radobojske osnovne 
škole, koji se nalazio na prostoru 
današnjeg parkirališta uz groblje. 
Tu su školska djeca uz svestranu 
pomoć tadašnjeg direktora ško- 
le Josipa Broza uzgajala i cijepi- 
la sadnice voćaka koje su kasnije 
sadili u svojim voćnjacima. Sta- 
rinske sorte jabuka, kao što su 
»Kolačićka“, ,bobovec“ i druge još 
uvijek daju plodove i nekadaš- 
nje učenike podsjećaju na nešto 


dobro što su naučili i dobro uči- 
nili za vrijeme osnovnog školo- 
vanja. Vjerujemo da će se zahva- 
ljujući akciji DND-a Radoboj i 
današnje generacije, u svojim 
starijim godinama, sjetiti , Malog 
vrta za velike promjene“ 


Nakon ograde stigle i prve 
sadnice 


U okviru projekta ,Mali vrt za 
velike promjene“ na red je doš- 
la najvažnija faza, informiranje 
o tome kako napraviti gredi- 
cu, što znači ,dobri i loši susje- 
di“ u vrtu i kako posaditi sadni- 
ce povrća i proizvesti hranu na 
ekološki način. Na mjestu doga- 
đanja bila su djeca iz OŠ ,,Side 
Košutić“ učenici lai4a razred 
s učiteljicama Dragicom Pospiš i 
Milenom Veseljak, a kako se radi 
u vrtu pokazale su im voditeljice 
iz Udruge Biovrt - u skladu s pri- 
rodom. Došli su i gosti iz DND-a 
Petrovsko. Djeca su upoznata s 
vrstama povrća koje mogu uzga- 
jati i samim radom u vrtu. Izjave 
djece poput ,nismo znali da rad 
u vrtu može biti ovako zabavan“ 
možda će potaknuti i neku od 
mama djece da manje posjećuju 
trgovačke centre, a više vremena 
provedu sa svojom djecom u 
bakinom vrtu. 


PROJEKT AKTIVNI | NAKON 65-e" UL 


Iojekt “Aktivni i nakon 

65-e!" pred samim je 

završetkom. Na dan 21. 

srpnja biti će 2 godine 
koliko je ukupno predviđen i 
odobren period za provedbu svih 
projektnih  akrivnosti Općine 
Radoboj kao nositelja, te part- 
nere u projektu: Centar za soci- 
jalnu skrb Krapina, Gradsko 
društvo Crvenog križa Krapina 
i Muzej Radboa. Radi se o pro- 
jekru koji je namijenjen osobama 
starije životne dobi s prostora 
Općine Radoboj, a uključuje niz 
raznovrsnih  akcivnosti nami- 
jenjenih dobrobiti i poboljšanju 
kvalitete njihova života. Također, 
projektje namijenjen i članovima 
obitelji osoba starije životne dobe 
i stručnjacima u sustavu soci- 
jalne skrbi. Projekt se financira 
sredstvima Europskog socijalnog 
fonda, u okviru Operativnog pro- 
grama ,Učinkoviti ljudski poten- 
cijali“ u iznosu od 1.476.024,37 
kn. Tijekom mjeseca svibnja i 
lipnja organiziran je daljnji niz 
aktivnosti u kojima sudjeluju naši 
mještani koji brinu za očuvanje 
svojeg fizičkog zdravlja i sudjel- 
uju u  sportsko-rekreativnim 
radionicama, odlaze redovito 
kod fizioterapeuta i na kupan- 
je u Krapinske Toplice, a i bave 
se i drugim aktivnostima nami- 

jenjenima poboljšanju života. 
Također polaznici radionica rado 
sudjeluju u kreativnim, kuli- 
narskim, edukativnim i dru 
$im zanimljivim radionicama 
prilikom kojih se i počaste pri- 
premljenim slasticama, ovaj put 
gibanicom od sira i lješnjaka, 
savijačom od višanja i slanim 
kiflicama. Naši su sudionici pro- 
jekrnih aktivnosti izrazito akriv- 
niijako vole putovati i družiti se. 
Za njih je tijekom mjeseca svibn- 
ja organizirana ekskurzija u pos- 
jet Sisačko-moslavačkoj županiji, 
a tijekom lipnja organizirane su 
dvije ekskurzije; u Bjelovarsko- 
bilogorsku županiju i uskoro će 
se realizirati zadnja ekskurzija u 
Ličko-senjsku županiju. Peta bes- 
platna ekskurzija u Bjelovarsko- 
bilogorsku županiju realizirala 
se 09. lipnja putem koje su sudi- 
onici posjetili Gradsko društvo 
Crvenog križa u Garešnici gdje su 
se upoznali sa primjerima dobre 
prakse i aktivnostima koje Grad- 
sko društvo Crvenog križa pro- 
vodi, a također su im medicin- 
ske sestre izmjerile šećer i tlak. 
Nakon posjeta Crvenom križu 
posjetili su crkvu Svetog Trojstva 
i Etno park _u Velikom Trojstvu, 
a posjet Bjelovarsko-bilogorskoj 
županiji završili su u Agrorur- 
izmu Vinia. Sudionici su bili jako 


a AKTIVNI I 


NAKON 65-e! 


sretni i zadovoljni što su prisus- 
tvovali ovoj ekskurziji, a dokaz 
Tome su pohvale na organizaciji i 
gostoprimstvu na svim mjestima 
koje su posjetili. Za stručnjake u 
sustavu socijalne skrb, nositelje 
projekta i projektne partnere 
organizirana je stručna ekskurzi- 
ja koja se održala u razdoblju od 
12. lipnja do 14. lipnja. Stručna 
ekskurzija uključivala je posjet 
Gerontološkom centru u Zagre- 
bu kojije dio kompleksa Doma za 
starije i nemoćne Sv. Ana, posjet 
Specijalnoj bolnici za medicinsku 
rehabilitaciju u Daruvaru, Domu 
za starije i nemoćne u Požegi kao 


AKTIVNI! 


primjeru dobre prakse-terapijske 
zajednice, a također se posjetio 
i Gerontološki klub u Osijeku. 
Usto su se i posjetile kulrurno- 
povijesne i prirodne znameni- 
tosti Parka prirode Papuk, grada 
Vukovara i Muzeja vučedolske 
kulrure. Sudionici ekskurzije 
bili su impresionirani načinom 
funkcioniranja  Gerontoloških 
centara i Doma za starije i 
nemoćne koji svojim korisnici- 
ma nude potpunu uslugu i niz 
kvalitetnih programa za dobro- 
bit kvalitetnog starenja. Uz ljuba- 
zno gostoprimstvo u svim mjes- 
tima koje su posjetili sa sobom su 


EUROPSKI STRUKTURNI € D 
E k . KI I INVESTICIJSKI FONDOVI UČINKOVITI 
uropska unija LJUDSKI 


Zajedno do fondova EU 


F | POTENCIJALI 

AZI U SAMU ZAVRŠNICU PROVEDBE 


ponijeli lijepe primjere programa 
za osobe treće životne dobi koje 
će svakako nastojati implemen- 
tirati u svoje akrivnosti. Dana 
15. lipnja za mještane Radoboja 
starije životne dobi organizira- 
no je četvrto i ujedno i zadnje 
predavanje i videokonferencija. 
S početkom u 10:00 sati održala 
se prva videokonferencija izv. 
prof.dr. sc. Vesne Anričević na 
temu ,Zdravo aktivno starenje 
i komunikacija u starijoj dobi“ 
Profesorica je ovom videokon- 
ferencijom ukazala na važnost 
funkcionalne sposobnosti i kon- 
tinuirane komunikacije u stari- 
joj životnoj dobi. Sljedeću vid- 
eokonferenciju održala je Marija 
Krip, univ.spec.klin.psih na temu 
»Zadovoljstvo životom treće 
životne dobi“ Uz obradu spome- 
nute teme radile su se i moti- 


vacijske vježbe sa sudionicima 
koje su imale poticajnu funkciju 
u važnosti zadovoljstva životom. 
Nakon kratke pauze treću je 
videokonferenciju održala Iva- 
na Bandić, mag.psih. na temu 
»Pamćenje u starijoj životnoj 
dobi “ ukazujući na probleme s 
pamćenjem u starijoj životnoj 
dobiinačine na koje se pamćenje 
može poboljšati. Završno pre- 
davanje koje se održalo u živo 
održala je prof.dr.sc. Jasmin- 
ka Despot Lučanin na temu 
»uUKljučenost u društvenu zajed- 
nicu i kvalitetno starenje“ gdje 
je profesorica naglasila važnost 
uključenost osoba starije dobi u 
život zajednice kao odraz poka- 
zatelja stupnja razvoja društva, 
a koje također utječe i na men- 
talno zdravlje pojedinaca stari- 
je životne dobi. Uz niz zanim- 


ljivih_ i interesantnih tema 
kojima je prisustvovalo preko 
20 sudionika završene je još jed- 
na akrivnost projekta ,Akrivni i 
nakon 65-e!“. Projekt će završiti s 
danom 21.07.2022. godine, stoga 
pozivamo sve mještane Općine 
Radoboj starije od 65 godina da 
imaju još samo malo vremena 
da se predbilježe na besplatne 
aktivnosti u sklopu projekta 


Aktivni i nakon 65-e! Radionice 
se održavaju u prostoru DVD- 
a u Radoboju. Za korištenje 
dostupnih usluga i predbilježbu 
na radionice svi zainteresir- 
ani se mogu obratiti na broj 
099/346-9009, a ostale _infor- 
macije o projekru dostupne su 
na internetskoj stranici Općine 
Radoboj www.radoboj.hr i na 
društvenim mrežama. 


& Radobojski list | broj 141 | godina xv. | 14. lipnja 2022. 


OBILJEŽEN DAN VATROGASTVA 


U Dječjem vrtiću ,,Škrinjica“ Radoboj na blagdan sv. Florjana, obilje- 
žen je Dan vatrogasaca. U vrtić su došli članovi Dobrovoljnog vatro- 
gasnog društva Radoboj s vatrogasnom opremom i djecu upoznali s 
humanim, zahtjevnim, a koji put i opasnim poslom gašenja požara. 
Vatrogasna djelatnost nije samo gašenje šumskih požara, stambe- 
nih i gospodarskih objekata ili prijevoznih sredstava; ona obuhva- 
ća i spašavanja ljudi, životinja i imovine te tehničke intervencije 
prilikom raznih nesreća, elementarnih nepogoda ili katastrofa, kao 
i određene usluge koje se mogu pružati zahvaljujući raznovrsnoj 
opremi koju vatrogasci posjeduju. Vatrogasna se djelatnost dobrim 


ooo ani 


dijelom temelji na kvalitetnom i sustavnom preventivnom radu s 
$građanstvom, a sve to počinje još u vrtiću. Odgajateljice su raznim 
primjerima ukazivale na opasnosti od vatre, pravila za izbjegavanja 
nastanka odnosno širenja požara, te postupcima za pozivanje broja 
193 u slučaju nastanka požara i pravilima za napuštanje ugroženog 
prostora. Dolaskom vatrogasca u vrtić, djeca su kroz razgovor i dru- 
ženje imala priliku upoznati zaštitnu vatrogasnu opremu, te samo- 
stalno pogasiti vatru ručnim vatrogasnim aparatima. Uzbuđenju i 
veselju nije bilo kraja. Vozila su također jako dobro istražena, a zvuk 
sirene će svima ostati nezaboravno iskustvo. 


U petak 27. svibnja na vrtićkom 
igralištu bilo je posebno veselo. S 
ciljem promicanja zdravog nači- 
na života, poticanja djece na bav- 


DAN SPORTA 


vom duhu. Vrtić inače promovira 
zdrav način života i aktivnosti na 
otvorenom, te je ovaj dan obilje- 
žen s posebnim zadovoljstvom. 


ljenje sportom, rekreacijom ili 
nekom drugom akrivnošću obi- 
lježen je Međunarodni dan spor- 
ra. Željanamje kod djece razvijari 


pozitivan stav prema tjelesnom 
vježbanju, aktivnom i zdravom 
načinu života, re boravak na zra- 
ku. Djeca su se s velikim intere- 


som natjecala u i$rama kao što je 
potezanje užeta, utrka vodenih 
balona, štafeta i skakanje u vre- 
ći, te iskoristila ovaj dan u zdra- 


Na kraju se nosila baklja, svi su 
dobili medalje, a mnogo naučili o 
toleranciji, odgovornosti, strplje- 
nju i socijalnim odnosima. 


STARIJA VRTIĆKA SKUEI 
BILA JE NA IZLETU U Z/ 


Predivnog  svibanjskog dana, 
autobusom smo otišli u Zagreb, 
u MiniPolis, u svijet gdje mali 
postaju veliki. Bilo je to pre- 
divno iskustvo minijaturnog 
grada s velikim brojem akriv- 
nosti. MiniPolis je inovativno 
edukativno okruženje koje poti- 


če razvoj kreativnosti i intelekta 
uz osjećaj uspjeha, vrijednosti i 
samopouzdanja. Upoznali smo 
i uživljavali se u uloge banka- 
Ta, trgovca, frizera, vrtlara, voza- 
ča tramvaja, pilota, vatrogasca, 
mehaničara, policajca i još mno- 
ge druge. Sudjelovali smo u radi- 

POSJET I I PIKNIK SREDNJE 
VRTIĆKE SKUPINE U RADOBOJSKOM TRNACU 


Svibanj je mjesec izleta, koje svake godine planiramo ijako im se veselimo. Djeca srednje vrtićke skupine, uz Svjetski dana muzeja, posjetila su po 
PIVI puta Muzej Radboa. Vratili su se puni dojmova, slušali su o vinovoj lozi, bogatim nalazima fosila, sumporu, prošetali rudnikom, pogledali zani- 
mljiv film, učili o arheologiji, geologiji i rudarstvu mjesta u kojem živimo. Nakon posjeta muzeju uslijedio je piknik i išra u Radobojskom trnacu 


SVIBANJ U ZNAKU PUTOVANJA EUROPOM 


S težnjom prema sustavnom i kvalitetnom uvođenju odgoja i obrazovanja za ljudska prava i demokratsko građanstvo u odgojno - obra- 
zovni sustav, 9. svibnja obilježili smo Dan Europe. Važno je da od malih nogu djeca uče o vrednotama i različitostima koje EU nudi, dio čije 
zajednice smo i mi. Djeca tako uče o toleranciji, običajima drugih država, te o različitosti koja je temelj tolerancije. Djeca su kroz europski 
tjedan pomoću različitih sprava, rekvizita, aktivnosti, igrali uloge Talijana, Francuza, Nijemaca, Španjolaca i sl. 


INA TIGRIĆI 
\GREBU 


onici te usvajali dragocjena zna- 
nja o sudjelovanju i opasnostima 
u prometu. Počastili smo se i 
okrijepili u njihovom predivnom 
restoranu, te potom otišli u park 
Bundek, gdje smo isprobali sve 
sprave na igralištu, te uživali u 
Pikniku i zajedničkom druženju. 


12 


Lara Hrvoj osvojila 
4.mjesto na 
Državnom natjecanju 
iz matematike! 


Državno natjecanje iz matematike 
održano je od 10. - 12. svibnja u Vodi- 
cama. Samo natjecanje održalo se u 
OŠ Vodice 11.svibnja, a natjecatelji bili 
smješteni u hotelu Imperial. Natje- 
cateljima i mentorima je organizi- 
ran i izlet na otok Prvić gdje se nalazi 
Memorijalni centar ,Faust Vrančić“ 
Naša učenica, Lara Hrvoj, zauzela je 
odlično 4.mjesto između 23 učenika 
petih razreda. Zbog iznimnog uspjeha, 
Lari je uručena 2.nagrada u kategori- 
Ji petih razreda. Sve pohvale i čestitke 
Lari na izvrsnom rezultatu upućuju svi 
učitelji i učenici, a posebno mentorica 
Tatjana Hršak!! Bravo Lara! 


Učiteljica Tatjana Hršak 


Luka Cerovečki 
osvojio 7. mjesto na 
Državnom natjecanju 
iz informatike! 


U hotelu Imperial u Vodicama od 3. 
- 6. svibnja 2022. godine održano 
je Državno natjecanje iz informatike. 
U kategoriji Digitalne kompetencije 
6 sudjelovali su najbolji od najboljih, 
a predstavnik naše škole Luka Cero- 
večki osvojio je odlično 7. mjesto. 
Uz puno truda, rada, ali i zabave, 
Luka je dobio novo iskustvo i narav- 
no unaprijedio svoje znanje o kori- 
štenju digitalne tehnologije na kri- 
tički, siguran, suradnički i kreativan 
način. Bravo Luka, čestitke na pro- 
mociji škole i mjesta! 


Učiteljica informatike 
Ivanka Švaljek 

IU)". NASA 
upanijskoj 
smotri učeničkih zadruga 


Županijska smotra Učeničkih zadruga i ove godine održana je online i to 17. 5. 
2022. godine. Zadatak zadrugarima bio je u četiri minute predstaviti Školu, svoje 
mjesto i praktičan rad -izrada ovogodišnjeg ,naj“ proizvoda. Naši zadrugari, Ele- 
na Miljan i Filip Šalković iz 7.b razrednog odjela motivirani prirodom koja nas uči, 
ali i hrani, svojom idejom osvojili su 3. mjesto od ukupno prijavljenih 14 Učenič- 
kih zadruga naše Županije. U školskom dvorištu našli su motivaciju - češer. Jed- 
na riječ, a toliko proizvoda: patuljci, božićne kugle, adventski vjenčići, snjegovići, 
kućice, zaljubljena srca, sirup (borove iglice) te na kraju finalni proizvod - slike od 
latica češera. Kako je i Filip naglasio, ,najteži“ dio posla bio je rastaviti češer na 
latice koje je Elena obojala te s puno preciznosti i strpljenja na jutenu podlogu 
složila sliku. Zahvaljujemo svim sekcijama na pomoći, ali i vanjskim članovima 
Učeničke zadruge koji zajedno s nama uživaju u prekrasnoj prirodi i prezentiraju 
njezine plodove promovirajući Školu i mjesto Radoboj. Bravo Elena i Filipe! Češe- 
rovski pozdrav od Učeničke zadruge Radobojski guci i trpuci! 

Voditeljica Učeničke zadruge Ivanka Švaljek 


DANI ORHIDEJA 2022. 


ci. Terenska nastava se održala 18.5. 2022., a sudjelovali su učenici 1.a., 4.a i 
1.-4.cu pratnji razrednih učiteljica, učiteljice Marijane Martinez i pedagoginje Iva- 
ne Brlić Trtoman. Dogovorena polazišna točka bila je ispred lovačkog doma na 
Maloj Gori, a potom su, uz stručno vodstvo djelatnica iz Javne ustanove Zagorje 
zeleno, krenuli u avanturu upoznavanja prirode. Kroz dvosatnu šetnju prepo- 
znavali su vrste drveća, staništa, životinja i različitih cvjetnica. Osobito su zani- 
mljive bile orhideje, ponajviše kokice. Učili su o koristima koje čovjek ima od priro- 
de, ali i važnosti očuvanja zdrave prirode za život čovjeka. Nakon poučnog dijela 
uslijedila je pauza za užinu, odmor i igru, te povratak kućama. Učiteljice i učenici 
zahvaljuju svima koji su pomogli u ostvarivanju zahtjevnog, ali vrlo ugodnog i 
zanimljivog dana u prirodi. 


Učiteljica Vesna Horvat 


Obilježeni Dani 
medijske pismenosti 


5. Dani medijske pismenosti održavali 
su se od 2. do 8. svibnja 2022. Organi- 
ziraju ih, kao i proteklih godina, Agen- 
cija za elektroničke medije i Ured UNI- 
CEF-a za Hrvatsku u suradnji s brojnim 
partnerima i uz podršku Ministarstva 
kulture i medija i Ministarstva znanosti 
i obrazovanja. Povodom toga 2. svibnja 
održana je radionica pod nazivom “Fake 
news ili dezinformacija u 2.b" u koja se 
odvila u suradnji DND-a Radoboj i uči- 
teljice Marijane Martinez. Cilj radionice 
je bio potaknuti djecu na kritičko raz- 
mišljanje i promišljanje o informacija- 
ma koje dobivaju i prenose dalje. Struč- 
na suradnica knjižničarka održala je 5. 
svibnja u 3.a razredu radionicu “Vidjeti 
= vjerovati?“ koja je dio Common sense 
education programa. Na radionici uče- 
nici su prepoznavali lažne fotografije u 
medijima te pokušali razumjeti razloge 

mijenjanja i retuširanja fotografija. 
Marijana Martinez, učiteljica 
informatike 


PROMICANJE ISTINE O 
DOMOVINSKOM RATU 


Nakon dvije godine stanke, OŠ Side Košu- 
tić Radoboj ponovno je ugostila Radmi- 
la Pavalića iz Udruge veterana specijalne 
policije Domovinskog rata “Barun'. Gos- 
podin Pavalić je učenicima osmih razreda 
održao predavanje pod nazivom “Promi- 
canje istine o Domovinskom ratu“. Kroz 
predavanje je učenicima prikazao Domo- 
vinski rat kroz oči branitelja, prenio im 
svoja osobna iskustva te dodatno objasnio 
značenje i važnost dostojnog obilježavanja 
državnih blagdana, pogotovo Dana pobje- 
de i domovinske zahvalnosti i Dana bra- 
nitelja Republike Hrvatske.Učenici su izu- 
zetno pozitivno reagirali na predavanje te 
su pohvalili predavača da im je na osobito 
zanimljiv način prezentirao temu Domo- 
vinskog rata. 

Učitečjica Magdalena Želimorski 

TERENSKA NASTAVA 
UČENIKA PRO JAZVINE 


Dana 9. svibnja učenici PRO Jazvine bili su na terenskoj nastavi u Varaždi- 
nu. U jutarnjim satima pogledali smo u Hrvatskom narodnom kazalištu i 
u Varaždinu kazališnu predstavu ,Okom oko oka“ koja nas je nasmijala do 
suza. U dobrom raspoloženju krenuli smo u Muzej kukaca koji nam je svo- | 
jom zavidnom zbirkom približio skriven, tajni život različitih i vrlo brojnih : 
vrsta kukaca ovog dijela Hrvatske. Obilazak grada nastavili smo razgle- i 
davanjem njegove najpoznatije tvrđave Stari grad Varaždin. Na Trgu tra- 
dicijskih obrta učenici su s velikom pažnjom slušali izlagače koji su pre- | 
zentirali tradicijsku baštinu grada Varaždina. Najveće veselje bilo im je 
iskovati ,srebrni“ ili ,zlatni“ novčić za sreću. Kako bi dan bio potpun, prije : 
polaska slijedila je slobodna igra i druženje djece u parku. Prema riječima 
učenika, bio je to prekrasan dan koji će nam još dugo ostati u sjećanju. 

Učiteljica Romina Horvat i 


TERENSKA NASTAVA UČENI 
OSMIH RAZREDA U VUKOVARU 


B 


KA 


Učenici osmih razreda OŠ Side Košutić Radoboj su ponedjeljak 9. svibnja, 
proveli na terenskoj nastavi u Vukovaru. Na put su ih vodile razrednice 
Magdalena Želimorski i Marija Gulić. Učenici su nakon predavanja o Domo- 
vinskom ratu posjetili memorijalne lokalitete Memorijalno groblje žrtava 
Domovinskog rata, Spomen-dom hrvatskih branitelja na Trpinjskoj cesti, 


Spomen-dom Ovčara, Masovna grobnica Ovčara, Kukuruzni put - ,Put 


spasa', Velepromet, Borovo-commerce, crkvu Sv. Filipa i Jakova i MCDR 
Vukovar — bivša vojarna 204. VU brigade. Na svakom lokalitetu imali su 
vodiče koji su održali kratko predavanje o događajima koji su se odvijali 
na spomenutim mjestima. Zatim su posjetili Gradski muzej Vukovar, Muzej 


: vučedolske kulture te Vukovarski vodotoranj. Puni dojmova vratili smo se u 


Radoboj u večernjim satima. Učiteljica Magdalena Želimorski 


ZATO by 
# za KEM Bi 
m\ Pisvi_ 


DAN OBITELJI U PRO 
GORNJA SEMNICA 


PIKNIK U DVORCU BRAČAK 


Učenici osmih razreda OŠ Side Košutić Radoboj zajedno s razrednicama 


i Magdalenom Želimorski i Marijom Gulić sudjelovali su u manifestaciji Piknik u 


Nakon dvije godine stanke u našoj je školi u srijedu, 11.5. održana prva javna : 
priredba kojom je svečano obilježen Majčin dan i Dan obitelji. Učenici su izve- 
li igrokaze Plesna haljina žutog maslačka, Mamina jedinica i Romeo i Julija. 
Također su izvedene i glazbeno-plesne točke Kad bi svi...i Šaputanje (Od kuće 
do škole). Na ovaj način nastavlja se tradicija svečanosti uz druženja djece i 
roditelja koja se tradicionalno njeguje u našoj područnoj školi. 

Učiteljica Vesna Horvat : 


Mudre sovice obilježile Dan pčela 


20. svibnja je Dan pčela. Pčele su važne za sve nas. Njihovo zujanje donosi život u naše vrtove, med nam 
zaslađuje život, njihov otrov se koristi protiv upale, a propolis za imunitet. One su veoma marljive i da 
one ne oprašuju biljke ne bi imali veliki dio hrane. Mudre sovice su obilježile taj dan posjetom apiinhalaci- 
s ji Medeni Kutak u zaseoku Kamenečki. Tu su u organizaciji DND Radoboj i uz vodstvo vlasnice Ivane upo- 
znali život pčela u košnici, 
su umirujuće zujanje pčela, pili su izotoničnu vodu, jeli saće i pelud sa jogurtom. Vidjeli su roj pčela koji 
| se hladio izvan košnice. Lijepo razgledanje je bilo i uz malo jezerce koje je prekriveno cvjetovima lopoča 
ispod kojih se skrivaju punoglavci, zlatne ribice i čak jedna bjelouška. Najveće veselje je uslijedilo oslika- 
vanjem košnica koje će nam služiti u edukativne svrhe jer su učenici 1.a postali Čuvari pčela. Nakon osi- 
kavanja su se i razgibali u studio za vježbanje tako da smo na ovoj izvanučioničkoj nastavi koristili sva 
osjetila i stekli nova iskustva, a na taj način se bolje pamti. 


——— 


Dvorcu Bračak. Manifestaciju je organizirao Regionalni Centar Zabok, u sklo- 


' pu otvorenih vrata srednje škole. Na samoj manifestaciji učenici su se mogli 
| informirati o brojnim zanimanjima koja im se nude u toj školi. Učenici su tako 
gledali prezentacije zanimanja koja nudi Regionalni Centar Zabok, degustirali 
slane i slatke zalogaje, razgledali kompleks ugostiteljskog praktikuma te slu- 
: šali o dostignućima učenika koji pohađaju tu srednju školu. 


Učiteljica Magdalena Želimorski 


proizvodnju meda, medonosne biljke i razne terapije vezane uz pčele. Slušali 


Učiteljica Dragica Pospiš 

AKTIVNOSTI POLITIČKIH STRANAKA. iz 
AKTIVNA MLADEZ HDZ-a 


Mladež HDZ-a općine Radoboj obilježila 100. godišnjicu rođenja Franje Tuđmana : 


Brojnim aktivnostima obilježena je 100. obljetnica rođenja prvog hrvatskog predsjednika dr. 
Franje Tuđmana. U akrivnostima su sudjelovali i članovi Mladeži HDZ-a Općine Radoboj. 
Predvođeni svojim predsjednikom Tinom Macanom bili su na obilježavanju u Velikom Trgovi- 
šću, rodnom mjestu dr. Franje Tuđmana, u Loboru su prisustvovali otkrivanju spomen biste, i 
a u Zagrebu na svečanoj akademiji koja je održana u Koncertnoj dvorani ,Vatroslav Lisinski“ : “777 sa 


UZ Dan državnosti 
zapalili svijeće 


Predstavnici Općinske organizacije HZD-a 
Radoboj predvođeni predsjednikom, Matijom 
Oraićem i članovi Mladeži, povodom obilježa- 
vanja Dana državnosti na mjesnom groblju u 
Radoboju zapalili su svijeće kod središnjeg kri- 
žaiminutom šutnje odali počast utemeljitelju 
suverene Hrvatske države, dr. Franji Tuđma- 
nu i svim hrvatskim braniteljima. Prisjetili su 
se tako 30. svibnja 1990. kada je konstituiran 
višestranački Sabor RH. Istovremeno član OO 
HDZ-a Radoboj i ŽO HDZ-a KZŽ Mario Herak 
obilježio je Dan državnosti tradicionalnim 
maratonom u spomen na hrvatske branitelje. 


Radobojski list 

Glasilo Općine Radoboj 

Adresa uredništva: 

Radoboj 8, 49232 Radoboj 

Tin Macan na 
16. Koordinaciji 
mladeži HDZ-a 
u Varaždinu 


Koordinacija županijskih savjeta mladih 
Republike Hrvatske održana je u Varaždinu 
uz bogat program predstavljanja dosadašnjeg 
Tada, te nazočnost ministra znanosti i obra- 
zovanja Radovana Fuksa, državne tajnice u 
Središnjem državnom uredu za demografiju i 
mlade Željke Josić i župana Varaždinske župa- 
nije Anđelka Srričaka. Koordinacije su ujedno 


i prilika za stjecanje poznanstava i razmjenu ISSN 2671-2695 
iskustava među mladima iz cijele Hrvatske, LIST JE BESPLATAN 
I IZLAZI MJESEČNO 


a u Varaždinu je bio kao gost i Tin Macan, jer 
KZŽ nije upurila službenog predstavnika. 

U JAZVINAMA ODRŽANE SPORTSKE IGRE RODITELJA I DJECE 


RODITELJ - ŠKOLA - ZAJEDNICA 


Učiteljice iz Područne škole Jazvine dale su inicijativu za održavanje sportskih igara u kojima 
bi sudjelovala djeca i njihovi roditelji. Prijedlog je prihvaćen od Društva ,,Naša djeca“ Radoboj 
i roditelja čija djeca polaze školu u Jazvinama i igre su održane. Igra graničara, trčanje u vre- 
ćama, štafeta i druge bila su prilika za natjecanja, roditelja i djece, djece, te mama i tata među- 
sobno. Djeci, sudionicima igara podijeljene su medalje, a svima će u sjećanju ostari zajedniš- 
Tvo, vesela atmosfera i predivno iskustvo koje valja doživjeti. Evo kako je to izgledalo. 


ŽENSKI TURNIR U. BELI 


Aktivisti Športsko kulturne udruge građana 
»Josip Poljak“, Bregi Radobojski organizira- 
li su početkom lipnja još jednu zanimljivu 
manifestaciju. Došli su na ideju da organizi- 
raju otvoreni turnir u Beli za žene. Sudjelo- 
vale su 24 dame iz raznih mjesta Krapinsko 
- zagorske županije, a mnoge koje su kasnije 
saznale da se turnir održao požalile su što 
nisu za njegovo održavanje saznale rani- 

je. Nakon uzbudljivih i napetih trenutaka 
pobjednice su bile Željka Škreblin i Lucija 
Sporiš iz Kumrovca, drugo mjesto osvoji- 

le su Suzana Petrovečki i Nataša Franc iz 
Svetog Križa Začretja, treće mjesto pripalo 
je Nini Mikša iz Radoboja i Mirjani Zajec iz 
Krapine, a četvrto Željki Košutić iz Krapine 


iSnježani Cerovečki iz Radoboja. Svaka čast 
organizatorima, koji su najbolje posebno 
nagradili, a obećali su još ovakvih zanimlji- 
vih susreta u Staroj hiži. (M. Poljak) 


E 
ib i : 
Seniorska momčad NK Radoboj s trenerom Tomislava: Pelinom 


USPJEŠAN 
POVRATAK 
SENIORA 


Nakon nekoliko godina prekida NK Rado- 
boj je u sezoni 2021. - 2022. za sudjelova- 
nje u redovitom natjecanju prijavio ekipu 
seniora. Novi sastav uključen je u II. ŽNL, 
alije već na startu imao nezahvalan polo- 
žaj. Momčad je naime, kažnjena s oduzima- 
njem 6 bodova zbog napuštanja natjecanja 
prije četiri godine. Start s minusom bodova 
isusreti s daleko iskusnijim ekipama nisu 
obećavali zapaženiji uspjeh. Na kraju od 

16 odigranih utakmica seniori NK Radoboj 
pobijedili su u 4 susreta, 3 utakmice zavr- 
šene su bez pobjednika, a u 9 su doživjeli 
poraz. Iako su na terenu osvojili ukupno 15 
bodova na kraju su zauzeli posljednje mje- 
sto zbog oduzimanja 6 osvojenih bodova. 
Da to nije bio slučaj seniori NK Radoboj 
zauzeli bi 7. mjesto na prvenstvenoj lje- 
stvici.Za momčad seniora tijekom sezone 
uglavnom su nastupali: Lovro Hrvoj, Blaž 
Potočki, Alen Šalković, David Švaljek, Tin 
Fruk, Zoran Gotlin, Antonio Smrečki, Josip 
Habjanec, Goran Pernjek, Marko Tušek, 
Mario Vuzem, Tomislav Sajko, Vinko Rukav, 
Tin Tušek, Krunoslav Košutić, Petar Tepuš i 
Marko Tušek. 


TABLICA 2. ŽNL 2021/2022. 


1. | ĐALSKI 6|10 5 | 37:22 31 
2. | ZAGOREC /VT/ 6[91|413][2917 31 
3. [SLOGA 6|9 5 [36:23] 29 
4. | VATROGASAC 6[8|4]|4[2826| 28 
5. | MLADOST /B/ 6|81|3|5]|424 27 
6. | TOPLICE 6[51|2]|9[1932 17 
7. | MILENGRAD 2005 [ 16[ 3| 4] 91 20:39 13 
8. | DESINIĆ 6[ 313110] 2:40 12 
9. | RADOBOJ 6|[ 4131 9| 2230 9 


Posljednji susret u sezoni 2021/2022 seniori NK Radoboj odigrali su 
protiv Vatrogasca 1:1 u Radoboju (slika: M. Videković) 

SVJETSKI DAN NEPUŠENJA | MEĐUNARODNI DAN BORBE PROTIV ZLOUPOTREBE OPOJNIH DROGA 
NA RAZINI KRAPINSKO - ZAGORSKE ZUPANIJE OBILJEZENI NA PODRUCJU OPĆINE RADOBOJ 


Hod za zdrav život 


ciljem promicanja zdravih sti- 

lova života na području Općine 

Radoboj održan je ,Hod za život“ 

uz sudjelovanje stotinjak sudi- 
onika s područja Krapinsko - zagorske 
županije. Organizatori edukativnog pje- 
šačenja koje je krenulo od Muzeja Rad- 
boa i nastavljeno je kružnom stazom po 
Strahinjčici bili su Krapinsko - zagorska 
županija i Županijsko povjerenstvo za 
suzbijanje zlouporabe opojnih droga, a 
svoj doprinos dali su: Općina Radoboj, 
Zavod za javno zdravstvo KZŽ, Hrvatska 
gorska služba spašavanja, Javna ustano- 
va za upravljanje zaštićenim dijelovima 
prirode KZŽ »Zagorje zeleno“ Stanica 
planinarskih vodiča ,,Zagorje“ Planinar- 
sko društvo ,Radoboj“ Društvo Crve- 
nog križa Krapinsko - zagorske župani- 
je, Policijska uprava KZŽ, Zavod za hitnu 
medicinu i Dom zdravlja KZŽ. Pješačenje 
je trajalo oko tri sata uz stručno vodstvo 
i program kod novog Planinarskog doma 
u Radoboju s ciljem promicanja zdravog 
stila života, kao jednog od učinkovitih 
načina prevencije rizičnih ponašanja i 
svih oblika ovisnosti kod djece i mladih. 
(V.R.) Slike: Općina Radoboj 

Sudionici ,Hoda za zdrav život# okupili su se na prostoru između Siguran prolaz kod kružnog toka sudionicima ,Hoda za život“ 
zgrade Muzeja Radboa i Centra za prirodu Zagorje, gdje su im domaćini osiguravali su službenici Policijske uprave 
zaželjeli dobrodošlicu i ponudili okrjepu 


hi 


Kolona na cesti prema Planinarskom domu Na kružnoj stazi bilo je niz zanimljivih događanja 


